CELEX: 32022R0526
Language: hr
Date: 2022-04-01 00:00:00
Title: Provedbena uredba Komisije (EU) 2022/526 оd 1. travnja 2022. o odstupanju od Provedbene uredbe (EU) 2017/39 za školsku godinu 2021./2022. u pogledu kontrola na terenu u prostorima podnositelja zahtjeva za potporu ili obrazovnih ustanova za potrebe programa u školama

4.4.2022   
               
               
                  HR
               
               
                  Službeni list Europske unije
               
               
                  L 105/5
               
            
         PROVEDBENA UREDBA KOMISIJE (EU) 2022/526
         оd 1. travnja 2022.
         o odstupanju od Provedbene uredbe (EU) 2017/39 za školsku godinu 2021./2022. u pogledu kontrola na terenu u prostorima podnositelja zahtjeva za potporu ili obrazovnih ustanova za potrebe programa u školama
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 62. stavak 2. prvi podstavak točke (a), (b) i (c),
         budući da:
         
                     (1)
                  
                  
                     Člankom 10. stavkom 3. Provedbene uredbe Komisije (EU) 2017/39 (2) utvrđen je minimalni postotak kontrola na terenu koje se provode u prostorima podnositelja zahtjeva za potporu koji se bave isporukom i distribucijom proizvoda te provode prateće obrazovne mjere u okviru programa iz članka 23. Uredbe (EU) br. 1308/2013 Europskog parlamenta i Vijeća (3) („program u školama”). Člankom 10. stavkom 3. četvrtim podstavkom Provedbene uredbe (EU) 2017/39 propisano je da, ako podnositelj zahtjeva nije obrazovna ustanova, uz kontrolu na terenu provedenu u prostorima tog podnositelja zahtjeva provode se i kontrole na terenu u prostorima najmanje dviju obrazovnih ustanova odnosno najmanje 1 % obrazovnih ustanova koje je podnositelj zahtjeva naveo u evidenciji u skladu s člankom 6. Delegirane uredbe Komisije (EU) 2017/40 (4), ovisno o tome koji je broj veći.
                  
               
                     (2)
                  
                  
                     Zbog mjera poduzetih radi odgovora na pandemiju bolesti COVID-19, a posebno zbog zatvaranja obrazovnih ustanova i ograničavanja pristupa vanjskih posjetitelja njihovim prostorima, države članice mogu naići na poteškoće u planiranju i provedbi pravovremenih kontrola na terenu u prostorima podnositelja zahtjeva za potporu ili obrazovnih ustanova u školskoj godini 2021./2022. Stoga je primjereno predvidjeti da, ako države članice nisu u mogućnosti provoditi te kontrole na terenu u skladu s člankom 10. stavkom 3. Provedbene uredbe (EU) 2017/39, one mogu odlučiti da takve kontrole na terenu provode na daljinu, primjerice putem videokonferencija.
                  
               
                     (3)
                  
                  
                     Člankom 10. stavkom 6. Provedbene uredbe (EU) 2017/39 utvrđeni su pravila i metode koji se primjenjuju na izvješća o kontrolama i njihovim rezultatima. Kako bi se osigurala transparentnost, države članice trebale bi obrazložiti potrebu za odstupanjem predviđenim ovom Uredbom i izvijestiti o njegovoj upotrebi u izvješću o kontroli koje se sastavlja za svaku kontrolu na terenu koja je provedena na daljinu.
                  
               
                     (4)
                  
                  
                     Stoga je primjereno odstupiti od određenih odredaba Provedbene uredbe (EU) 2017/39 u pogledu školske godine 2021./2022.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju tržišta poljoprivrednih proizvoda,
                  
               DONIJELA JE OVU UREDBU:
         
            Članak 1.
            
               1.   Odstupajući od članka 10. stavka 3. drugog do petog podstavka Provedbene uredbe (EU) 2017/39, ako zbog mjera poduzetih radi odgovora na pandemiju bolesti COVID-19 države članice nisu u mogućnosti provoditi kontrole na terenu u prostorima podnositelja zahtjeva za potporu ili obrazovnih ustanova za školsku godinu 2021./2022., te se kontrole mogu provoditi na daljinu.
            
            
               2.   Odstupajući od članka 10. stavka 6. Provedbene uredbe (EU) 2017/39, ako se kontrole na terenu provode na daljinu u skladu sa stavkom 1. ovog članka, nadležno kontrolno tijelo u izvješću o kontroli navodi i obrazloženje potrebe za takvim odstupanjem te izvješćuje o njegovoj upotrebi.
            
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. travnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 549.
         
         
            (2)  Provedbena uredba Komisije (EU) 2017/39 оd 3. studenoga 2016. o pravilima za primjenu Uredbe (EU) br. 1308/2013 Europskog parlamenta i Vijeća u pogledu potpore Unije za opskrbu voćem i povrćem, bananama te mlijekom u obrazovnim ustanovama (SL L 5, 10.1.2017., str. 1.).
         
            (3)  Uredba (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL L 347, 20.12.2013., str. 671.).
         
            (4)  Delegirana uredba Komisije (EU) 2017/40 od 3. studenoga 2016. o dopuni Uredbe (EU) br. 1308/2013 Europskog parlamenta i Vijeća u pogledu potpore Unije za isporuku voća i povrća, banana i mlijeka u obrazovnim ustanovama i izmjeni Delegirane uredbe Komisije (EU) br. 907/2014 (SL L 5, 10.1.2017., str. 11.).